 Umlayezo wokufundisa ngengculazi we- The Three AmigosLesi isicelo kuzo zonke izinhlangano zokusakaza e-Africa eseNingizimu kanye nakumazwe omhlaba. Isandulela ngculazi sidluliswa abantu besidlulisela kwabanye abantu . Ukudluliselwa kwesandulela ngculazi kungavinjwa ngokuguqulwa kwemiqondo ,labo abasengcupheni yokuhlaselwa ilesisifo kumele bafundiswe izindlela zokuzivikela, kanti labo abaqbukayo nokungaziphathi kahle kuyomele bakhukhuthazwe ukuthi bashintshe indlela abenza ngayo.Ngikholelwa ukuthi loluhlelo lwe The Three Amigos luyithuluzi elikhulu okumele lisetshenziswe ukuguqula imiqondo kanye nendlela yokuziphatha. Abantu , ikakhulukazi intsha ayivamile ukulalela uma utshelwa ukuthi kumele yenzeni , noma ngabe lokho etshelwa ngakho kuzosiza yona . Ukuguqula kwendlela yokuphila kuba kuyena umuntu bese ezithathela yena isinqumo. Imifanekiso ye-The Three Amigos indlela elula yokudlulisa umlayezo. Ukuyidlala njalo lemifanekiso kungaheha uthando entsheni ekutheni bayilalele njengoba ihambisana nezinto ezingamahlaya. Lezizinto ezihlekisayo zikhuluma ngezinto ezingamaqiniso okunokwenza ukuthi akulula ukukhuluma ngazo emiphakathiniI-The Three Amigos , ingumlayezo omncane , ukuze umlayezo ofana nalona uhlale ezingqondweni zabantu uyadinga ukuthi ukhonjiswe izikhathi eziningana. Ngomgubha wosuku lwengculazi umhlaba wonke iMTV e-Canada yadlala I-The Three Amigos ezikhathi ezingamashumi amathathu nesikhombisa. Lokhu ukusakazwa okwenza umlayezo ufinyelele kwabaningi.Ngibongela bonke labo abayingxenye yokusungulwa kwe-The Three Amigos , babambe iqhaza elikhulu emkhankasweni wokulwa nesifo sengculazi ngokwakha umlayezo ofanayo oqondiswe kubantu abahlukene ngezilimi nangamasiko.Lemilayezo iba nomthelelo kuphela uma uyibona kumabonakude . Nginxusa izinhlangano zokusakaza ukuthi zilusebenzise loluhlelo ukudlulisa umlayezo ongasindisa izimpilo zabantu ,uvikele nokudlulela phambili kwesifo sengculazi.Mayisetshenziswe lemiyalezo , ingeze yavezwa ngaphezu kwalokhu uma sakha isiko , lokukhuthalela ukuzinakekela , ukusebenzisa amajazi omkhwenyana beseke nalabo asebehaqwe ilesisifoSingalwa nengculazi silethe uguquko , masidlulise umlayezo!Inkosi inibusise 